Im Zug vo da Gmoabuidung nochm Zwoatn Gmoaedikt hod Großnöbach zamm mid de Ortstei Weng, Gesseltshausen, Großeisenbach, Kleineisenbach, Kleinnöbach und Unterbruck a sejbstständige Londgmoa buidt. Am 1. Jenna 1971 is de bis dohi sejbstständige Gmoa Jarzt eihgliedat worn. Am 1. Aprü 1972 san Tei vo da Gmoa Lauterbach dazuakema. Am 1. Juli 1972 hod Großnöbach an Status ois sejbstständige Gmoa valoan und is noch Fahrenzhausn eihgmoant worn.